2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 432 της 31 Ιουλ. /17 Αυγ.1963 (ΦΕΚ Α΄ 124) Περί απλουστεύσεως διαδικασίας πιστοποιήσεως γεγονότων τινών. Έχοντες υπ’ όψιν την παρ. 1 του άρθρ. 5 του Ν.Δ. 3983/59 «περί μέτρων τινών προς βελτίωσιν της λειτουργίας των Δημοσίων Υπηρεσιών», ως και την υπ’ αριθ. 123/1963 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Συντονισμού, Εθνικής Αμύνης, Εξωτερικών, Δικαιοσύνης , Εσωτερικών, Εθνικής Παιδείας και Θρησκευμάτων, Οικονομικών, Εμπορίου, Βιομηχανίας, Συγκοινωνιών, Δημοσίων Έργων, Γεωργίας, Κοινωνικής Πρόνοιας, Εργασίας, Εμπορικής Ναυτιλίας, απεφασίσαμεν και διατάσσομεν: Άρθρ.1.-1.Εις ας περιπτώσεις απαιτείται κατά τας κειμένας διατάξεις, η υποβολή εις τινα Αρχήν πιστοποιητικών ή άλλων δικαιολογητικών προς απόδειξιν της ταυτότητος προσώπου τινός ή του γνήσιου της υπογραφής αυτού, δύναται ο ενδιαφερόμενος, αντί ταύτης να επιδείξη εις την αρμοδίαν Αρχήν, την Αστυνομικήν αυτού ταυτότητα, εφ’ όσον αύτη εξεδόθη μετά την 1ην Ιουν. 1960, ή το ειδικόν δελτίον ταυτότητος εν ενεργεία αξιωματικού ή οπλίτου των Ενόπλων Δυνάμεων, του Λιμενικού Σώματος, των Σωμάτων Ασφαλείας και της Πυροσβεστικής Υπηρεσίας. 2.Επίσης προκειμένου να αποδείξη τις κατά τα άνω, την εκ του εσωτερικού εις το εξωτερικόν αναχώρησίν του ή την εκ του εξωτερικού εις το εσωτερικόν άφιξίν του ή την εις το εξωτερικόν διακίνησίν του, δύναται να  επιδείξη  το  παρ’ αυτού  χρησιμοποιού μενον διαβατήριον, εφ’ όσον εκ τούτου προκύπτουν τα ως άνω γεγονότα. (Μετά την σελ. 116,24(β) Σελ. 116,31 230 – 001 Πιστοποιητικά και δικαιολογητικά 1.Ε.η.1-2 Άρθρ.2.-Εφ’ όσον υπό της αρμοδίας Αρχής κρίνεται αναγκαίον, όπως εις τον οικείον παρ’ αυτή φάκελλον προσαρτήθη σχετικόν δικαιολογητικόν περί των εν άρθρ. 1 γεγονότων συμπληρούται υπό του εντεταλμένου αυτής υπαλλήλου, άμα τη ενώπιον αυτού επιδείξει υπό του ενδιαφερομένου της αστυνομικής ή ειδικής ταυτότητος ή του διαβατηρίου, ειδικόν έντυπον περιέχον τα αναγκαία εξ αυτών στοιχεία, όπερ υπογραφόμενον υπό του ως άνω υπαλλήλου και του ενδιαφερομένου προσαρτάται εις τον οικείον φάκελλον, αναπληρούν το κατά τας κείμενας μέχρι τούδε διατάξεις απαιτούμενον πιστοποιητικόν ή άλλο δικαιολογητικόν. Άρθρ.3.-Εις ας περιπτώσεις απαιτείται, κατά τας κείμενας διατάξεις, θεώρησις ή βεβαίωσις ή πιστοποίησις της ταυτότητος, της ιδιότητος, ή οικογενειακής καταστάσεως ατόμου τινός υπό του εφημερίου της ενορίας, δύναται αντί τούτου να γίνη η θεώρησις ή βεβαίωσις ή πιστοποίησις αύτη υπό της οικείας Αστυνομικής Αρχής ή των οικείων Δημοτικών ή Κοινοτικών Αρχών της περιφερείας της κατοικίας του περί ού πρόκειται ατόμου. Εις τον Ημετέρον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος. Σελ. 116,32 230 - 002 1.Ε.η.2 Πιστοποιητικά και δικαιολογητικά 